procesaur/Wiki.mk huggingface dataset:
Париз, Тексас (филм од 1984)

„Париз, Тексас“ (англиски: ''Paris, Texas'') - филм од 1984 година, во режија на Вим Вендерс, по сценариото на Сем Шепард, кој слична тематика обработил и во својата збирка „Мотелски хроники“ (Motel Chronicles). Во главните улоги настапуваат: Хари Дин Стентон, Дин Стоквел, Орора Клемент, Настасја Кински и Хантер Карсон. Во 1984 година, филмот освоил три награди на Канскиот филмски фестивал, и тоа: „Златната палма“, наградата на Екуменското жири и наградата ''FIPRESCI''. Во 1985 година, филмот бил номиниран за наградата „Златен глобус“, во категоријата за најдобар странски филм. Истата година, филмот имал четири номинации за наградите на БАФТА, а победил само во една (Вендерс во категоријата за најдобар режисер). Исто така во 1985 година, камерманот Роби Милер победил на Баварските филмски награди во категоријата за кинематографија. Вкупно, филмот освоил 16 награди, а имал десет номинации.
1 Синопсис
По пауза од четири години, Тревис Хендерсон (го игра Стентон) ненадејно се појавува во мало место, некаде во пустината во Тексас. Неговиот брат, Волт (го игра Стоквел) сака да го однесе дома, но на почетокот Тревис не сака да соработува и не зборува ништо, се обидува да побегне, не сака да лета со авион, итн. По исчезнувањето на Тревис, неговата сопруга Џејн (ја игра Кински) го оставила својот мал син Хантер (го игра Карсон) кај Волт, кој заедно со сопругата Ен (ја игра Клемент) го одгледуваат како свое дете, така што Хантер не знае ништо за своите вистински родители. Оттука, кога ќе се соочи со својот вистински татко, Хантер е воздржан, но постепено тие стануваат поблиски. Еден ден, Тревис одлучува да ја побара Џејн, го зема Хантер со себе и двајцата заминуваат за Хјустон, Тексас. Таму успеваат да ја најдат Џејн, која работи во една „продавница“ за сексуални услуги. Тревис го остава Хантер во хотелската соба, ја посетува Џејн и почнува да ја раскажува својата приказна, објаснувајќи ја својата огромна љубов, големата љубомора, неснаоѓањето во бракот и проблемите по раѓањето на Хантер. Тогаш, Џејн дознава дека разговара со својот поранешен сопруг. На крајот од филмот, таа оди во хотелската соба и се среќава со Хантер, но Тревис повторно ги напушта своите најмили.
Сојузен архив на Швајцарија

Сојузен архив на Швајцарија (|Schweizerisches Bundesarchiv, |Archives fédérales suisses) — државен архив на Швајцарија од сојузно значење.
Архивот е основан во 1798 г. по создавањето на Хелветската Република. Сместен е во Берн и работи по Сојузниот закон за архивирање. Во 2013 г. во него се чувале 60 км печатен материјал и 15 терабајти дигитални документи.
Покрај сојузниот архив, секој кантон во земјата има свој архив.
1 Поврзано
* Список на државни архиви
* Швајцарска национална библиотека
Доктор Фаустус

Доктор Фаустус (германски: ''Doktor Faustus'') — роман на германскиот писател Томас Ман од 1947 година.
1 Осврт кон делото
„Доктор Фаустус“ е последниот завршен роман на Ман. Во него, тој ја прикажал својата најостра осуда на нацизмот. Во ликот на еден болен, генијален музичар и во неговиот трагичен живот, Ман симболично ја опишал современата историја на Германија. Според зборовите на авторот, тој сакал да напише „роман на својата епоха“. Во својот есеј „Германија и Германците“, кој го напишал непосредно пред завршувањето на романот „Доктор Фаустус“ и кој претставува еден вид предговор кон романот, Ман пишува за романтиката како волшебен израз на германската чувствителност, за патинираноста на душата која опасно се сродила со демонските, ирационални животни сили. Тој вели дека Германците се народ на романтичната контрареволуција против филозофскиот интелектуализам и рационализам од времето на просветеноста. Притоа, романтизмот на високата техника се претворил под Хитлер во хистерично варварство, инспирирано од идејата за поробување на светот.
Токму тоа е суштината и духовната насока на „Доктор Фаустус“. Фауст, кој по класицистичкото сфаќање го претставува идеалниот лик на истражувачкото и двојното германско битие, подоцна се преобратил низ призмата на романтиката, за најпосле во епохата на Хитлер да се претвори во трагична пародија. Така, композиторот Адријан-Фауст се одрекува од љубовта и од хуманистичкото сфаќање и за да го создаде делото тој запаѓа во апокалипсата и пропаста, а уметноста се претвора во ѓаволско дело, во споулавена пропаст, а тој се одвојува од човечката заедница.
По појавата на „Доктор Фаустус“ се почувствувала погодена не само Хитлеровата Германија, туку Германија воопшто, така што дури многу подоцна во германската книжевна критика било присутно решителното негирање на ова дело. Сепак, оваа мрачна книга не е само прекор, туку самоанализа и критика на германската душа. Во таа смисла, пред појавувањето на делото во јавноста, Ман напишал: „Далеку е од нас помислата дека сега Германија конечно ја зел ѓаволот. Милоста е повисока од секое крваво писмо. Јас верувам во неа и верувам во иднианата на Германија, независно од тоа колку нејзината стварност изгледа очајно.“
Интересно, по објавувањето на романот, познатиот композитор Арнолд Шенберг го нападнал Ман поради тоа што во романот го премолчил неговото име, а ги споменал Клемперер, Бруно Валтер и некои други музичари, така што некое идно поколение би можело да помисли дека творецот на дванаесеттонскиот систем е Адријан Леверкин, а не Шенберг. Исто така, Шенберг бил навреден и поради тоа што главниот лик во романот запаѓа во лудило, а неговото дело пропаѓа. На јавното обвинение кое Шенберг го поднесол во весниците, Ман одговорил скромно и помирливо: „Јас искрено се надевам дека Шенберг ќе го напушти чувството на сомнеж и огорченост и дека тој ќе го најде душевниот мир во нашето сфаќање на неговата големина и слава.“
Ленка (движење)

Движењето за социјална правда „Ленка“ е политичко движење во Република Македонија кое се залага за социјална правда, солидарност, слобода и рамноправност. Движењето е против милитаризмот и се спротивставува на испраќањето на припадниците на АРМ во Авганистан и членувањето на Република Македонија во ИСАФ. Во 2015 година движењето размислувало за прераснување на истото во политичка партија, но поради преголемите финансиски и бирократски процедури идејата не била исполнета.
Трахит

Трахит — преодни вулкански карпи, кои по минералошки состав се еквивалентни на сиенитите. Имаат порфирска структура и масивна до флуидална текстура. Како главни минерали се јавуваат ортоклас (фенокристали), биотит, хорнбленда и аугит. Основната маса е главно изградена од ситни стапчести кристали на ортоклас и пироксени. Бојата им е сива до темнозеленикава. Постојат повеќе вариетети од кои најзастапени се: албитски трахит, порфири, палеотрахити, кератофири.
Трахитите се добро застапени кај вулканските карпи на Европа од Кенозоикот. Во Британија тие можат да се најдат на островот Скај, како лавини текови и дајк, но тие се многу почести на континентална Европа, како и во Рајнската област и Ајфел и Бохемија. Во околината на Рим, Неапол и островот Искја, трахитските лави и туфови се вообичаени. Исто така, на островот Пантелерија се среќаваат и трахити.
Марсело Виеира да Силва Жуниор

Марсело Виеира да Силва Жуниор (роден на 12 мај 1988 година), познат како Марсело, е бразилски фудбалер, играч од одбраната на Реал Мадрид и на бразилската репрезентација. Тој игра главно на позицијата лев бек, но исто така може да дејствува и како лево крило.
Во 2005 година, тој го освоил бразилското првенство Кампеонато Кариока со Флуминесе и во 2006 година тој бил избран во ''Тимот на сезоната'' во Бразилеирао на 18 годишна возраст. До крајот на годината, тој се приклучил на Реал Мадрид за 8 милиони долари. До 2017 година, тој одиграл 11 сезони во Мадрид, и постигнал 28 голови во 408 натпревари. Со Реал Мадрид тој ја освоил трипати Лигата на Шампионите, и бил избран во тимот на сезоната двапати, како и четири пати ја освоил шпанската Ла Лига.
Марсело дебитирал за Бразил во 2006 година против Велс, постигнувајќи гол. Тој бил дел од Бразилската репрезентација на Светското првенство во 2014 година каде што стигнал до полуфинале и бил именуван во Дрим тимот на турнирот. Тој бил четири пати именуван во Фифа Про тимот на Светот XI, и на УЕФА Тим на Годината во 2011 година, како и во тимот на Ла Лига во сезоната 2016 година.
После неговата пробивна сезона, Марсело бил пофален од страна на фудбалските легенди како што се Паоло Малдини и Диего Марадона, кој исто така го нарекол најдобар во својата позиција. Тој честопати бил споредуван со Роберто Карлос, кој и самиот рекол дека Марсело бил негов наследник,  најдобар лев бек и дека "Марсело поседува подобра техничка способност од мене".
Табличка од Киш

Табличката од Киш е табличка од варовник пронајдена во Тел ал-Ухајмир, провинцијата Вавилон, Ирак – местото на античкиот сумерски град Киш. Реплика од гипс на овој артефакт денес се чуваво колекцијата на музејот Ешмола.
Табличката од Киш е испишана со клинесто писмо, а се смета дека потекнува од околу 35 век п.н.е. (средниот Урук период). некои научници сметаат дека потекнува од подоцнежен период – четвртиот Урук период (околу 3350–3200 г. п.н.е.). Неколку илјади документи со првобитното клинесто писмо што датираат од четвртиот и третиот Урук период (околу 3350–3000 г. п.н.е.) се пронајдени во Урук.
Текстот е пиктографски, и го претставува преодниот период меѓу првото клинесто писмо и појавата на делумно слоговно пишување. Периодот на „првото клинесто писмо“ во Египет и Месопотамија се протега од 3500 до 2900 г. п.н.е. Административните текстови од периодот Џемдет Наср (3100–2900 г. п.н.е.), најдени во Џемдет Наср и Тел Укар го претставуваат понатамошниот стадиум во развојот на првобитното клинесто писмо, но сепак не можат со сигурност да се идентификуваат дека се напишани на сумерски јазик.
1 Поврзано
*Урук период
*Вазна од Варка
*Тартариски таблички
2 Наводи
Параклис „Св. Теодор Тирон“ - Калишта

Свети Теодор Тирон — манастирски параклис кој се наоѓа во Калишкиот манастир во струшкото село Калишта.
Се наоѓа во новиот конак кој е изграден и живописан во 2002 година. овој конак монасите од братството го користат за совршување на своите молитвени правила во зимскиот период.
Овој параклис, односно целиот конак е надвиен од вековните гранки на стариот чинар, кој го зазема централното место во манастирот. Стар е околу 700 години и се верува дека неговиот постанок е паралелен со населувањето на првите монаси во овој комплекс.
1 Поврзано
*Калишки манастир;*Црква „Св. Никола“ - главната селска црква;
*Црква „Рождество на Пресвета Богородица“ - главната манастирска црква на Калишкиот манастир;
*Пештерна црква „Св. Богородица“ - пештерна манастирска црква;
*Црква „Св. Атанасиј“ - пештерна манастирска црква;
*Црква „Св. Петар и Павле“ - манастирска црква;
Лапил

Лапил — термин за класификација тефрата, кој претставува материјал кој се исфрла во воздухот за време на вулканска ерупција или за време на некои метеоритски удари . Лапил на латински значи значи „мали камења“.
По дефиниција лапилите се движат од 2 до 64 мм во пречник. Пирокластичната честичка поголема од 64 мм во пречник е позната како вулканска бомба кога се топи, или вулкански блок кога е цврста. Пирокластичниот материјал со честички помали од 2 мм во пречник се познати како вулкански пепел.
Лапилите се многу честа форма на вулкански карпи, типични за риолитски, андезитски и дацитни пирокластични ерупции, каде што дебели слоеви на лапили можат да се депонираат за време на ерупција. Повеќето лапили се формираат преку акумулација и заварување на полустопена лапил во познат како туф.
Џиро ди Ломбардија 2016

Милано-Санремо 2016 — 110. издание на велосипедскиот класик Милано-Санремо, кој се одржал на 1 октомври 2016 година. Претставувала завршна трка во сезоната на Светската турнеја.
Колумбискиот возач Естебан Чавес ја освоила трката во спринт од тројца во Бергамо со Италијанецот Диего Роза и неговиот сонародник Ригоберто Уран.
1 Екипи
Бидејќи Џиро ди Ломбардија е дел од Светската турнеја, сите 18 UCI World Tour екипи биле автоматски поканет и се обврзани да учествуваат, а на седум професионални континентални екипи им биле доделени специјални покани, со што вкупно 200 возачи учествувале на трката.
2 Поредок
2.1 Завршен пласман
Џиро ди Ломбардија 2017

Џиро ди Ломбардија 2017 — 111. издание на велосипедската еднодневна трка Џиро ди Ломбардија, која се одржала на 7 октомври како 36. настан во сезоната на Светската турнеја.
Била освоена по вторпат од Винченцо Нибали. На трката се случиле неколку несреќи, сите на брзиот и технички спуст од ридот Сормано. Лауренс де Плус се здобил со мала фрактура на неговото десно колено кога прескокнал преку заштитната ограда и паднал во клисурата. Јан Бакелантс останал во болница во Комо со седум скршени ребра и две фрактури на неговиот ’рбет. Симоне Петили ја имал истата дијагноза по неговиот пад со две фрактури на грбот, скршена клучна коска и изместување на рамото.
1 Екипи
Бидејќи Џиро ди Ломбардија е настан од Светската турнеја, сите осумнаесет UCI World Tour екипи биле автоматски поканети и се обврзани да учествуваат на трката. Седум професионални континентални екипи биле поканети, со што била заокружена главната група од 25 екипи.
2 Поредок
2.1 Завршен пласман
Орар

Орар (|ὀράριον) – најпрепознатлив и најважен дел од одеждата на ѓаконот без кој тој не може да учествува во ниту едно свештенодејство, најчесто е украсен со крстови и разни везови, и според својата форма претставува лента долга од 3 до 5 метри и широка од 15-20 см. Еден крај на орарот на ѓаконот му се спушта врз грбот, а другиот оди преку градите, а потоа под десната мишка, па преку грбот и левото рамо се спушта напред. Овој крај на орарот, ѓаконот го држи во десната рака и се крсти со него кога ги произнесува ектениите, или покажува на некои важни работи во текот на богослужението. Орарот се изработува од брокат, со декоративни завршетоци и бордури на двата краја.
Орарот е карактеристичен за ѓаконите и ипоѓаконите во православните цркви.
1 Ѓакони
Ѓаконите носат единични орари кој е најстар облик на орар како што е илустрирано на традиционалната и постара иконографија. Орарот го носат преку левото рамо со предниот дел обвиткан над левата подлактница. Овој дел тој го зема со десната рака кога води ектенија или сака да привлече внимание на посебна литургиска акција.
2 Архиѓакони и протоѓакони
Архиѓаконите и протоѓаконите имаат многу подолги и двоструки орари, кои се носат преку левото рамо, се завиткуваат околу градите и грбот, и повторно се враќаат преку левото рамо напред. Орарот на архиѓаконот, исто така може да биде извезен со зборот „свет“.
3 Ипоѓакони
Ипоѓаконите исто така носат орари, но секогаш поставени крстовидно.
Волкот од Волстрит

„Волкот од Волстрит“ (англиски: ''The Wolf of Wall Street'') — американски филм од 2013 година, во режија на Мартин Скорсезе, според сценариото на Теренс Винтер, засновано врз истоимената книга на Џордан Белфорт. Во главните улоги настапуваат: Леонардо ди Каприо, Џона Хил, Марго Роби, Метју Меконахи, Кајл Чендлер, Роб Рејнер, итн. Во 2014 година, филмот имал пет номинации за наградата „Оскар“ и четири номинации за наградите на БАФТА; за својата улога, Леонардо ди Каприо освоил „Златен глобус“; а вкупно, филмот освоил 38 награди и имал 170 номинации.
1 Содржина
Филмот е заснован врз вистинска приказна за успехот и пропаста на Џордан Белфорт, кој во 1990-тите направил голема кариера на Вол Стрит, но подоцна бил затворен поради вмешаност во криминални активности. Белфорт (го игра ди Каприо) е младо момче од Њујорк кое сонува набрзина да се збогати. Заедно со другарот Дони (го игра Хил), тој ја основа фирмата „Стратон Окмонт“ и со помош на инсајдерско тргување и берзански манипулации успева да заработи могу пари. Притоа, тој води блуден живот, постојано користи дроги, вози скапи автомобили и е опкружен со убави девојки. Но, ФБИ почнува да ја следи неговата активност и Џордан и Дони тајно ги префрлаат парите во приватна банка во Швајцарија. ФБИ ги испрашува вработените во „Стратон“, но од нив не може да извлече никакви корисни информации што би биле употребени како доказ против Џордан. Проблемите почнуваат кога ФБИ го апси швајцарскиот банкар поради вмешаност во финансирање на трговијата со дрога. Тогаш, ФБИ го апси Џордан и се спогодува со него да им послужи како поткажувач во замена на пониска затворска казна. Така, Џордан го губи богатството, го напушта сопругата (ја игра Роби) со ќеркичката, а тој завршува в затвор. Во завршната сцена од филмот, по излегувањет од затворот, Џордан држи предавање пред аудиториум во Нов Зеланд.
Трка околу Гуангси 2017

Трка околу Гуангси 2017 — 1. издание на велосипедската етапна Трка околу Гуангси, која се одржала помеѓу 19 и 24 октомври како 37. настан во сезоната на Светската турнеја. Трката учествувала во Светската турнеја по првпат.
Трката била освоена од Тим Веленс од Белгија.
1 Екипи
Како нов настан од Светската турнеја, сите осумнаесет UCI World Tour екипи биле автоматски поканети, но не биле обврзани да учествуваат на трката.
2 Етапи
Трајче Крстевски

:''Ова е статија за воено лице. За истоимениот поет видете Трајче Крстески''
Трајче Јованов Крстевски (, - , ) — македонски воен генерал, трет началник на генералштабот на АРМ.
1 Животопис
Крстевски е роден на 3 декември 1938 година во Велес. Основно и средно училиште завршил во родниот град. Потоа ја завршил Воената академија за Копнената
војска во Белград во 1961 година. Натаму своето школување го продолжил и ја завршил Командно-штабната школа - Белград во 1973 година, а по ова завршил ШНОЈНА во 1980 година. Во воената кариера бил командир, од командир на вод, командант на баталјон, командант на бригада, началник на Корпус, до нашалник на ГШ на АРМ. Неговите први армиски чекори во поранешна ЈНА биле во касарните во Сињ и Бенковац, каде што работел во периодот од 1961 до 1970 година. Поради неговите одлични резултати, тој е унапреден во капетан во 1966 година, и е во ставот на југословенскиот одред испратен во мисијата на ОН во Египет. Во 1990 година, го положил испитот за генерал-мајор и истата година бил унапреден во наведениот чин. Во времето на распадот на Југославија, тој бил на служба во Хрватска. Поради познатите настани што се случиле во 1991 година, тој ја напуштил ЈНА и се вратил во Македонија, каде се приклучил во процесот на создавањето на воените формации на единиците на АРМ. Со Указ од претседателот на Македонија, тој бил назначен за заменик-началник на Генералштабот на 1 април 1992 година. Нешто повеќе од година дена потоа со Указ бр.15 од 10 ноември 1993 година, на претседателот на Македонија, генерал-мајор Трајче Крстевски актуелен заменик на НГШ на АРМ, се
унапредува во чин генерал-потполковник. Три години потоа со Указ бр.7 од 19 јануари 1996 година, на претседателот на Македонија, бил унапреден во чин генерал-полковник. По ова, Крстевски на чело на Генерал штабот на АРМ бил во периодот 22 јануари 1996 - 11 февруари 2000 година. Четири години потоа бил разрешен од должноста НГШ на АРМ, со што му престанала и службата во постојниот состав на АРМ поради навршени 40 години стаж на осигурување и стекнување со право на лична пензија. Со овој чин генерал-полковникот Трајче Крстевски се пензионирал и се повлекол во цивилен живот.
Починал во Скопје на 30 декември 2017 година.
Трка околу Турција 2017

Трка околу Турција 2017 — 53. издание на велосипедската етапна Трка околу Турција, која се одржала помеѓу 10 и 15 октомври како 37. настан во сезоната на Светската турнеја. Трката учествувала во Светската турнеја по првпат. Првично, трката требало да се одржи помеѓу 18 и 23 април, но била одложена во февруари. На крајот на март, трката била потврдена дека ќе се одржи во периодот 10-15 октомври.
Трката била освоена од Диего Улиси од Италија.
1 Екипи
Како нов настан од Светската турнеја, сите осумнаесет UCI World Tour екипи биле автоматски поканети, но не биле обврзани да учествуваат на трката.
2 Етапи
Лакочерејски манастир

Лакочерејски манастир „Св. Спас“ — македонски православен манастирски комплекс сместен во атарот на охридското село Горно Лакочереј. Манастирот се наоѓа на околу 4 км југоисточно од селото, под падините на месноста ''Дебела Леска''.
Манастирот според големината на имотот и сето она што го поседува, е вториот најбогат манастир во Дебарско-кичевската епархија.
1 Црква
Манастирот има една црква и е посветена на Вознесението Христово. Сегашната црква е изградена во 1930 година на темелите на постар објект од XVIII век.
2 Конаци
Манастирот има 3 конака, кои сите се новоизградени и се наоѓаат во одлична состојба.
3 Галерија
Машрек

Машрек (|مشرق) — регион во арапскиот свет источно од Египет. Ги опфаќа Либан, Палестина, Јордан, Сирија и Ирак. Поимот во превод „изгревно место“, изведено од ''шарека'' (ar „свети, огрева“ и „издигање“), однесувајќи се на истокот, каде изгрева сонцето.
Се однесува на земјите ограничени со Средоземното Море и Иран и оди заедно со поимот ''Магреб'', кој го означува западниот дел на Северна Африка. Египет е граничен случај: има културна, етничка и јазична блискост со Машрек и Магреб, но има доста разлики и често не се смета за дел од нив; кога се вбројува во еден од нив, тоа обично е Машрек поради поголемата блискост со Левантот. Египет и Левантот во историјата се управувале како една целина, како што е случај со Новото Кралство на стариот Египет, Омејадскиот, Абасидскиот и Фатимидскиот Калифат, Ајубидите, Мамелучкиот Султанат и, извесно време, под управата на египетскиот владетел Мухамед Али Паша.
Либија исто така може да се рече дека е поделена на влијанија од Машрек и од Магреб, при што источниот дел (Киренајка) важи за поблизок до Египет и Машрек.
Овие географски поими водат потекло од раниот период на ширењето на исламот. Овој регион е случен на Билад ел-Шам и Месопотамија земени заедно.
Бидејќи Машрек неколку свети места за аџилак, некои муслимани го сметаат за извор на верска меродавност. Машречките школи уживаат углед меѓу учените во Магреб.
Во 2014 г. во Машрек живееле 1,7% од светското население.
1 Поврзано
*Плодна Полумесечина
*Левант
*Магреб
*Месопотамија
Парови

„Парови“ — роман на американскиот писател Џон Апдајк.
1 Осврт кон романот
„Парови“ ги прикажува односите меѓу десет млади парови кои од сексот создаваат еден вид култ. Кога се појавил, романот бил остро нападнат поради отвореноста во прикажувањето на сексуалноста, но истовремено бил фален поради уметничкиот, заводлив и суров пристап кон љубовта, бракот и неверството во САД. „Њујорк тајмс“ ја оценил книгата како генијална, а според списанието „Атлантик мантли“, „не постои ниту еден друг роман, дури ни во овие години на сексуална слобода, кој е толку сексуално отворен, директен во прикажувањето, раскошен во сексуалноте активности“.
Лавот во зима (филм од 1968)

Лавот во зима (англиски: ''The Lion in Winter'') - американски филм од 1968 година, во режија на Ентони Харви, според сценариото на Џејмс Голдман, засновано врз неговата истоимена театарска претстава прикажувана на Бродвеј. Во главните улоги настапуваат: Питер О'Тул, Кетрин Хепберн, Џон Касл, Ентони Хопкинс, Џејн Мероу, Тимоти Далтон, Најџел Тери, итн. Филмот постигнал голем успех, како кај публиката, така и кај филмската критика и бил номиниран за наградата „Оскар“ во седум категории, а победил во три (меѓу кои и Хепберн за најдобра женска улога). Покрај тоа, филмот своил две награди „Златен глобус“ и две награди на БАФТА. Инаку, токму во овој филм, Далтон ја остварил својата прва филмска улога, а Хопкинс ја одиграл првата голема улога. Во 2003 година била снимена нова, телевизиска верзија на филмот.
1 Синопсис
На Божиќ, во 1183 годинакралот Хенри II (го игра О'Тул) најавува дека ќе објави кој ќе биде престолонаследникот. Одлуката не е едноставна, зашто тој има три сина при што кралот сака круната да ја наследи Џон (го игра Тери), но кралицата Елеонора (ја игра Хепберн) е уверена дека круната треба да му припадне на синот Ричард (го игра Хопкинс). Секој од присутните се обидува да го придобие неодлучниот крал за својот избор...
Пристапни обреди (роман)

„Пристапни обреди“ (англиски: ''Rites of Passage'') — роман на британскиот писател Вилијам Голдинг од 1980 година.
1 Осврт кон романот
Во 1980 година, романот ја освоил „Букеровата награда“, најпрестижната британска книжевна награда. Со својата повеќезначност, сложена структура и преку спојувањето на митот и реалноста, книгата ја истражува врската меѓу човекот и заедницата. Сместувајќи го дејството на осамен брод среде океанот, авторот ги испитува исконските нагони на поединецот, смело навлегувајќи во неговите настрашни и најмрачни понори. „Тајмс“ го оценил романот како „нужно дело, провокативно, неодложно, богато, комплексно и ретко“, додека „Обзервер“ го оценил како „исклучителен роман... што длабоко трогнува, истовремено предизвикувајќи огромно задоволство“.
Рик Карсдорп

Рик Карсдорп (роден на 11 февруари 1995 година) — холандски професионален фудбалер, играч од одбраната на Рома и на холандската репрезентација.
1 Клупска кариера
1.1 Фејенорд
Карсдопрп ја започнал професионалната кариера во фудбалската академија ''ВВ Schoonhoven'' пред да биде скаутиран од страна на Фејенорд. Карсдорп е еден од најмладите експоненти на фудбалската академија на академијата на Фејенорд. Неговото деби го остварил на 6 август 2014 година против Бешикташ во УЕФА Лигата на Шампионите во третиот круг бараж, како замена за Јорди Класи по 69 минути игра при резултат од 3-1 пораз за Фејенорд.
1.2 Рома
На 28 јуни 2017 година, Карсдорп потпишал за калчологашот Рома на петгодишен договор за обесштетување од 14 милиони евра, со различни перформанси поврзани со клаузули во вредност до €5 милиони во дополнителни плаќања. Со трансферот Карсдорп станал најскапиот трансфер на Фејенорд во историјата.
2 Репрезентативна кариера
Карсдорп го добил својот прв повик во сениорскиот тим на Холандија во септември 2015 година за УЕФА Еуро 2016 квалификациите против Казахстан и Чешка. Тој бил повикан повторно во март 2016 година за пријателските натпревари против Франција и Англија.
Срамота (роман)

Срамота (англиски: ''Disgrace'') — роман на писателот Џон М. Куци од 1999 година.
1 Содржина
Романот претставува вознемирувачка приказна за тричлена банда што ја силува ќерката на посрамотениот професор и писател Дејвид Лури.
2 Осврт кон романот
„Срамота“ е вознемирувачки роман што тешко се заборава, зашто останува врежан во сеќавањето на читателот како физичка рана. Овој мајсторски приказ за приватното и јавното посрамотување има и политички и интимен карактер. Овој исклучителен, повеќеслоен и комплексен роман ја добил „Букеровата награда“ во 1999 година, со што Куци станал првиот писател кој ја освоил оваа награда двапати.
Михајло Миноски

Михајло Миноски (роден на година во , Прилепско) — македонски универзитетски професор, уредник на тематската област „''Античка и средновековна историја, историја на турскиот период (посебно XIX и XX век); религии (ереси и секти), историја на црквите во Македонија''“ на Македонската енциклопедија, заедно со проф. д-р Шукри Рахими.
1 Животопис
Се школувал во Прилеп и Скопје, дипломирал на Филозофскиот факултет во Скопје, на групата Историја. Работел како професор по историја, а извесен период работел и во НУБ „Св. Климент Охридски“ во Скопје. Магистрирал на истиот факултет во 1975 година, а докторирал во Белград во 1981 година. За наставник на Катедрата за историја на Филозофскиот факултет во Скопје бил избран во 1986 година каде што останал до пензионирањето како редовен професор.
Главен интерес на неговите научни истражувања е политиката на големите сили и соседните балкански држави спрема Македонија во текот на XIX и XX век и борбата на македонскиот народ за национално ослободување и независна држава. Автор е на повеќе од 200 научни трудови: книги, статии и прилози.
2 Позначајни дела
*''САД и Македонија'', Скопје, 1994
*''Авнојска Југославија и македонското национално прашање 1943-1946 година'', Скопје, 2000
*''Македонија во меѓународните договори 1913-1940 година'', Скопје, 2006
3 Награди
*Награда „11 Октомври“ за животно дело во областа на науката и образованието за 2008 година.
Лајнско Средногорје (општинска заедница)

Лајнско Средногорје (|Leinebergland) — општинска заедница во округот Хилдесхајм, во Долна Саксонија, Германија. Нејзиното седиште е во градот Гронау. Била создадена на 1 ноември 2016 година со спојување на поранешните општински заедници Гронау и Дуинген. Името доаѓа од истоименото средногорје.
Општинската заедница се состои од следниве општини:
# Дуинген
# Ајме
# Гронау
Дуинген (општинска заедница)

Дуинген (|Duingen) — поранешна општинска заедница во округот Хилдесхајм, во сојузната покраина Долна Саксонија, Германија. Нејзиното седиште било во општината Дуинген. На 1 ноември 2016 година била споена со поранешната заедница Гронау, создавајќи ја новата општинска заедница Лајнско Средногорје.
Општинската заедница Дуинген се состоела од следниве општини:
# Копенграфе
# Дуинген
# Хојерсхаузен
# Мариенхаген
# Венцен
Гронау (општинска заедница)

Гронау (|Gronau) — поранешна општинска заедница во округот Хилдесхајм, во сојузната покраина Долна Саксонија, Германија. Нејзиното седиште било во градот Гронау. На 1 ноември 2016 година била споена со поранешната заедница Дуинген, создавајќи ја новата општинска заедница Лајнско Средногорје.
Општинската заедница Гронау се состоела од следниве општини:
# Бантелн
# Бетелн
# Бриген
# Дешпетал
# Ајме
# Гронау
# Реден
Нешто лично

Нешто лично (јапонски: 個人的な体験) — роман на јапонскиот писател Кензабуро Ое.
1 Содржина
Во својот најважен роман, Ое го разработува односот кон едно ментално хендикепирано дете. Од почетокот до крајот на оваа интимна и потресна приказна, главниот лик Птица се соочува со „агонијата од страдања“. Тој сонува да избега од „кафезот на семејството“ и копнее да замине во Африка чии карти ги носи насекаде со себе.
2 Осврт кон романот
Во романот, под лупата на нарацијата се ставени токму тегобните расположенија на Птица кој истовремено го чувствува товарот на срамот, стравот, сомнежот, себезалажувањето, себеизмачувањето и себеобвинувањето. Но, наспроти сè, романот не завршува со нихилизам или ескапизам, туку со стоичко соочување со страдањето и со верба во смислата на егзистенцијата.
Алексис Зорбас (роман)

Животот и времето на Алексис Зорбас (грчки: ''Βίος και Πολιτεία του Αλέξη Ζορμπά'') — роман на грчкиот писател Никос Казанѕакис од 1946 година.
1 Осврт кон романот
Овој роман е класично дело во кое се зборува за пријателството меѓу двајца луѓе и за важноста да се живее целосно исполнет живот. Зорбас останува забележен како незаборавен лик, кој страсно го прима сето она што му го нуди животот. „Њујорк тајмс“ го опишува романот како „стимулативно патување во посветлите простори на човековиот дух“, а според „Њујоркер“, „секоја страница е исполнета со идеи и кристални слики кои го имаат точниот и набиен, интензивен квалитет на поезијата“.
Територијални противпожарни единици во Македонија

Територијалните противпожарни единици на Република Македонија — главните противпожарни органи кои се грижат за згаснување и спречување на пожари во Република Македонија. Тие се структурен дел од поголемите општини, но преку меѓуопштинска соработка работат на територија на повеќе општини, а се сместени во поголемите градови.
Источно од рајот (роман)

„Источно од рајот“ (англиски: ''East of Eden'') — роман на американскиот писател Џон Стајнбек од 1952 година.
1 Содржина
Романот ги прикажува испреплетените судбини на две семејства кои живеат во богатата долина на реката Салинас во Калифорнија — Треск и Хемилтон чии припадници безнадежно ги повторуваат падот на Адам и Ева, како и смртоносното соперништво меѓу Каин и Авел.
2 Осврт кон романот
„Источно од рајот“ е најамбициозното дело на Стајбек кое извршило големо влијание врз современата книжевност и во кинематографијата. Во него, Стајнбек ги создава своите најхипнотизирачки ликови и ги истражува најинтригантните теми: мистеријата на идентитетот, необјаснивата љубов, како и убиствените последици на недостатокот од љубов. „Њујорк хералд трибјун“ го оценува како „роман осмислен на највисоко можно ниво... една од оние книги во кои писателот има поставено високи цели, а потоа ги вложува секој атом на енергијата, талентот, сериозноста и страста за кои е способен... целосно интересна и импресивна книга“, а „Њујорк тајмс“ го опишува како „фантазија и мит... необично и оригинално уметничко дело“.
Полиција на Македонија

Полиција на Македонија или само Македонска полиција претставува општ термин кој се користи за да се објаснат полициските служби во Република Македонија, надлежни за спроведување на законот. Мнозинството од нив се дел од структурите на Министерството за внатрешни работи, но ваквите служби исто така работат и во други министерства.
1 Поврзано
* Гранична полиција на Македонија
Години на живот корегирани во однос на квалитетот

Години на живот корегирани во однос на квалитетот (QALY, од |quality-adjusted life year) е мерка за здравствениот исход која може да се примени на сите лице и за сите болести, која во себе ги вклучува квалитетот и квантитетот на животот. Една QALY одговара на една година преживеана во совршено здравје. Смрт одговара на 0 QALY, а состојбите полоши од смрт може да имаат и негативна оценка. QALYs може да се користат за донесување на лични одлуки, евалуирање на програми, и поставување на приоритети за идни програми.
Пожарникарство

Пожарникарство — професија која има за цел згаснување и спречување на ширење на пожар во згради, возила, шуми и слично. Лицата кои го прават тоа се нарекуваат пожарникари. Тие имаат за цел да заштитат општеството, животите и имотот од настанат пожар, но исто така пружат и друг вид на помош. Оваа професија бара високо ниво на тренинзи.
Првите професионални противпожарни служби во Македонија се појавиле во 1836 година.
1 Пожарникарството како мотив во уметноста и во популарната култура
* „Внатрешна принуда“ — кус расказ на австрискиот писател Томас Берхнард од 1978 година.* „Црни саѓи“ — краток расказ на Оливера Ќорвезироска од 2021 година.* „Пожарникар“ (англиски: ''The Fireman'') — американски филм од 1916 година, во режија на Чарли Чаплин.
Триангла (населба во Скопје)

Триангла — скопска населба во рамките на Општина Гази Баба. Населбата се наоѓа северно од Маџари, а на исток се граничи со Хиподром. На север се наоѓа населбата Ченто, а на исток Автокоманда. Во последно време оваа населба се урбанизира. Таа е една од првите населби каде што се поставени подземни контејнери.
1 Установи
* Црква „Св. Кузман и Дамјан“ — единствената црква во населбата
* ОУ „Наум Наумовски Борче“ — основно училиште
* ФК Младина — фудбалски клуб основан во 1976 г.
2 Места
* Мултифункционален парк
Кристијан Куева

Кристијан Алберто Куева Браво (роден на 23 ноември 1991 во Трухиљо) — перуански фудбалер, играч од средниот ред на Саун Пауло и на перуанската репрезентација.
1 Клупска кариера
Куева ја поминал својата рана кариера во родната земја Перу играјќи за Универсидад Сан Мартин и Универсидад Сесар Валјехо. Во јануари 2013 година тој бил блиску до потпишување на договор со бразилскиот клуб Понте Прета, но сепак подоцна истиот месец се преселил во чилеанскиот клуб Унион Еспањола.
Во август 2013 Куева преминал на заем во шпанскиот клуб Рајо Ваљекано.
Во 2014 година тој се вратил во Перу потпишувајќи за Алијанса Лима. Во јули 2015 година, тој потпишал за мексикански клуб Толука.
На 2 јуни 2016 година, Куева потпишал четиригодишен договор со бразилската екипа Саун Пауло.
Мухамед Реза Пахлеви

Мухамед Реза Пахлави, познат како Мухамед Реза Шах, бил последниот Шах на Иран од 16 септември 1941 година до неговото соборување од Иранската револуција на 11 февруари 1979 година. Мохамад Реза Шах ја освои титулата Шаханша на 26 октомври 1967 година. М.А. Реза дојде на власт за време на Втората светска војна, откако англо-советската инвазија принуди абдикација на неговиот татко, Реза Шах Пахлави.
За време на владеењето на Мохамад Реза, иранската нафтена индустрија беше кратко национализирана под премиерот Мохамед Мосаддег, додека државниот удар поддржан од САД и Обединетото Кралство го собори Мосаддех и ги врати странските нафтени фирми. Под владеењето на Мохамад Реза, Иран ја одбележа годишнината од 2500 години континуирана персиска монархија од основањето на Ахеменидското Царство од Кир Велики - истовремено со оваа прослава, Мохамад Реза го смени реперот на иранскиот календар од хеџира до почетокот на Прва персиска империја, измерена од крунисувањето на Кир.
Мохамад Реза, исто така, ја воведе Белата револуција, серија економски, социјални и политички реформи со прокламирана намера да го трансформира Иран во глобална моќ и да ја модернизира нацијата преку национализирање на одредени индустрии и давање права на жените.
Мохамад Реза постепено ја изгуби поддршката од шиитското свештенство на Иран, како и од работничката класа, особено поради неговата силна политика на модернизација, секуларизација, конфликт со традиционалната класа трговци познати како базари, односите со Израел и прашања поврзани со корупцијата околу себе, неговото семејство и владејачката елита.
Донесени се разни дополнителни контроверзни политики, вклучувајќи ја и забраната на партијата Тудех за комунистички цели и општо потиснување на политичкото несогласување од страна на иранската разузнавачка агенција САВАК. Според официјалните статистички податоци, Иран имаше дури 2200 политички затвореници во 1978 година, број кој брзо се зголемил како резултат на револуцијата.
Неколку други фактори придонесоа за силно противење на шахот меѓу одредени групи во Иран, од кои најзначајните беа поддршка од САД и Велика Британија за неговиот режим, судири со исламисти и зголемена комунистичка активност. До 1979 година политичките немири се трансформираа во револуција која на 17 јануари го принуди да го напушти Иран. Набргу потоа, иранската монархија беше формално укината, а Иран беше прогласен за исламска република предводена од Рухолах Хомеини. Тој почина во егзил во Египет, чиј претседател, Анвар Садат, му додели азил. Поради неговиот статус како последен шах на Иран, тој често се нарекува едноставно „Шах“.
Скитонемин

Скитонемин е вторичен метаболит и екстрацецуларен пигмент кој го синтетизираат многу видови на цијанобактерии вклучувајќи припадници од родовите ''Nostoc'', ''Scytonema'', ''Calothrix'', ''Lyngbya'', ''Rivularia'', ''Chlorogloeopsis'', ''Hyella'', итн. Цијанобактериите кои го создаваат овој пигмент најчесто живеат во средини со високо ниво на инсолација како што се пустините, полупустините, карпи, клифови, морски крајбрежја, итн.
Пигментот првично бил откриен во 1849 година од страна на швајцарскиот ботаничар Карл Негели, иако неговата структура останала неоткриена до 1993 година. Станува збор за ароматичен индолен алкалоид изграден од двe идентични единици составени од кондензациски продукт на ароматичните аминокиселини триптофан и тирозин. Во зависност од редокс условите, може да постои во две интер-конвертибилни форми: оксидирана жолто-кафеава форма која е нерастворливa во вода, а малку растворливa во органски растворувачи, како што e пиридинот, и редуцирана форма со светлo црвена боја, која е повеќе растворливa во органски растворувачи. Скитонеминот апсорбира доста интензивно и екстензивно во ултравиолетовиот и видливиот спектар, со in vivo максимална апсорпција на 370 nm и in vitro максимална апсорпција на 386 и 252 nm, и со помали пикови на 212, 278 и 300 nm.
Се верува дека скитонеминот делува како високо ефикасен филтер на УВ-зраци кај цијанобактериите кои населуваат претежно копнени средини. УВ-А и УВ-Б бранови должини делуваат како најсилен тригер за негова биосинтеза и акумулација во вонклеточната матрица на бактеријата.
Неодамна, Couradeau и соработниците откриле дека цијанобактериските биофилмови во пустинските и полупустинските предели ја затоплуваат површината на почвата за 10 °C над температурата на околното земјиште. Овој ефект се должи на дисипацијата на апсорбираните фотони во топлинска енергија од страна на биолошките пигменти како скитонеминот.
1 Биосинтеза
Биосинтезата во бактеријата ''Lyngbya aestuarii'' неодамна беше евидентирана од страна на Balskus и соработниците. Таа се одвива преку претворање на L-триптофан во 3-индол пирогроздова киселина, проследено со соединување на ''p''-хидроксифенилпирогроздова киселина. Циклизацијата на така добиената β-кето киселина дава како производ трицикличен кетон. Понатамошната оксидација и димеризација го дава финалниот производ, скитонемин. Три ензими се специфични и неопходни за оваа биосинтеза.
2 Наводи
НИЛИ врата

ВЛЕЗA B, ИЗЛЕЗ A НИЛИ B
0, 0, 1
0, 1, 0
1, 0, 0
1, 1, 0
НИЛИ врата, НИЛИ коло или НИЛИ капија (|NOR gate) – дигитална логичка врата чиј излез ја следи таблицата на вистинитост прикажана на десната страна. На излезот се појавува логичка единица „1“ само ако двата влеза се во состојба на логичка нула „0“.
НИЛИ вратите се универзални (заедно со НИ вратите) бидејќи сите функции на Буловата алгебра можат да се извршат со НИЛИ врати. На пример, логичката ИЛИ функција се постигнува со спојување други НИЛИ врати на кои кратко им се споени влезовите (па работат како НЕ врата (инвертор)) на излезот на првите НИЛИ логички врати.
1 Симболи
Постојат 2 симбола за НИЛИ коло, обичен („воен“, „американски“) и правоаголен (ИЕЦ).
2 Хардверски опис и распоред на пиновите
НИЛИ вратата е основна логичка врата и како таква постои во ТТЛ и Технологија на комплементарни метал-оксидни полуспроводници изведби како интегрално коло.
Пример на четирикратна НИЛИ врата во дигитална ЦМОС технологија е дадена на сликата. Двата слободни пина се користат за напојување на интегралното коло.
* ТТЛ НИЛИ кола:
** 7402: четирикратна НИЛИ врата со по 2 влеза
** 7427: трикратна НИЛИ врата со по 3 влеза
* ХЦМОС НИЛИ кола:
** 74ХЦ02: четирикратна НИЛИ врата со по 2 влеза
** 74ХЦ27: трикратна НИЛИ врата со по 3 влеза
3 Поврзано
* И врата
* ИЛИ врата
* НИ врата
* ЕКСИЛИ врата
* ЕКСНИЛИ врата
* НЕ врата
* Логичко коло
Црвен сирак

Црвен сирак (кинески: 紅高粱家族) — новела на кинескиот писател Мо Јен од 1986 година.
1 Содржина
Основниот мотив што се провлекува низ новелата е црвениот сирак, растение што се користи во исхраната и за подготовка на ракија. Ова растение во времето во кое владее мир претставува метафора на селскиот живот, за време на војната е симбол на борбата за живот, а на крајот се претвора во метафора на промената и загубата. Во романот се испреплетуваат љубовта и смртта, доведени до нивната сурова и брутална крајност.
2 Осврт кон романот
Ова е првата новела на Јен, којшто е дел од истоимениот циклус со кои тој се стекнал со светска слава. Според делото е снимен и филм, награден со „Златна мечка“ на филмскиот фестивал во Берлин во 1988 година. Во книгата, Јен ги комбинира историските факти и личните приказни, како и фантазијата и реалноста, создавајќи свет којшто со својата сложеност и необичност потсетува на делата на Вилијам Фокнер и на Габриел Гарсија Маркес.
Чарлс Веб

Чарлс Веб (англиски: ''Charles Webb'', 9 јуни 1939, Сан Франциско, САД) - американски писател.
1 Животопис
Чарлс Веб е роден на 9 јуни 1939 година, во Сан Франциско, Калифорнија. Дипломирал на колеџот „Вилијамс“ во Масачусетс, на Одделот за американска историја и литература. Веб живее во Источен Сасекс.
2 Творештво
Веб е автор на неколку романи: „Љубов“, „Роџер“, „Бракот на младиот брокер“, „Сираци и други деца“, „Елсинор“ и други, а најпознато неговот дело е романот „Дипломец“ од 1963 година. Најчести теми во делата на Веб се стареењето и сексуалното будење.
Гоце Делчев Тодев

Гоце Делчев Тодев (родно име ''Гоце Тодев'', роден на година во Скопје, СР Македонија) — тековен претседател на Независниот синдикат на полицијата, борец за правата на полициските службеници во Македонија.
Во 2013 година се кандидирал за градоначалник на Општина Гази Баба како кандидат на Социјалдемократската унија.
По 1 година од поплавите во Македонија од 2016 година, Македонскиот полициски синдикат добил донации кои биле наменети за полициските службеници загрозени од поплавите. Според извори на Независниот синдикат на полицијата, делумно или целосно не биле исплатени истите пари. Поради таквото обвинување, Македонскиот полициски синдикат најавил тужба против Тодев како претседател на Независниот синдикат.
Торвалд Асвалдсон

Торвалд Асвалдсон (|Þórvaldr Ásvaldsson) бил татко на колонизаторот на Гренланд, Ерик Црвениот, и дедо на Лејф Ериксон, кој ја посетил Северна Америка неколку века пред Кристофер Колумбо. Таткото на Торвалд бил Асвалд Улфсон, чиј татко бил Улф Оксен-Торисон, а негов татко бил Оксен-Торир, брат на Надод, откривачот на Исланд.
Торвалд Асвалдсон е роден во Норвешка. Тој бил протеран од Норвешка околу 960 година, за време на владеењето на кралот Хокон Добриот (син на Харалд Прекраснокосиот), поради извршени убиства. Се преселил со семејството во северозападниот дел од Исланд, каде умрел пред 980 година.
1 Наводи
*Thrapp, Dan L. ''Encyclopedia of Frontier Biography: In Three Volumes''. University of Nebraska Press. 1991. p 456.
Сали Хокинс

Сали Сесилија Хокинс (родена на 27 април 1976 г.) — англиска глумица. Таа својата прва улога ја играла во филмот Се или ништо (2002) режиран од Мајк Ли. Таа продолжила да работи со Ли, играјќи споредна улога во драмата ''Вера Дрејк'' (2004) и главна улога во комичната драма ''Без грижи'' (2008), за која добила неколку награди, и тоа Златен глобус за најдобра глумица во комедија или музикл и Сребрена мечка за најдобра глумица на 58. издание на Берлинскиот филмски фестивал.
Таа потоа глумела во филмовите ''Произведено во Дагенхам'' (2010) и ''Мечето Падингтон'' (2014). Таа се појавила во два филма на Вуди Ален, ''Сонот на Касандра'' (2007) и ''Тажната Јасмина'' (2013). За својата улога како Џинџер во ''Тажната Јасмина'', таа добила номинации за наградите Оскар, БАФТА и Златен глобус за најдобра споредна глумица. Во 2017 година, Хокинс играла главна улога како нема млада девојка во фантастичната драма ''Обликот на водата'', улога која ѝ донела многу пофалби и позитивни критики од филмските критичари, како и номинација за Златен глобус за најдобра глумица во драма.
Хокинс глумела во многу претстави во лондонскиот театар Ројал Корт, и во 2010 година го имала своето деби на Бродвеј.
Џез (роман)

„Џез“ (англиски: ''Jazz'') — роман на американската писателка Тони Морисон од 1992 година.
1 Содржина
Романот е страсна приказна за љубовта и опсесијата, проткаена со жестоки емоции. Зимата 1926 година, Џо Трејс, средовечен продавач на козметички производи, ја убива својата млада љубовница. За време на погребот, Виолета, сопругата на Џо, го напаѓа трупот на мртвата девојка.
2 Осврт кон романот
„Џез“ се смета за едно од најдобрите дела на Морисон. Во неа ритмички пулсираат живата музика и животниот стил од 1920-тите години. Онака како што често џез-музиката е нескротена, слободна и хаотична, така се претопуваат и настаните во романот, временските и просторните нишки се плетат една во друга, се мешаат минатото и иднината, а прозниот текст се претвора во поезија и музика.
СЦ „Јане Сандански“ - Скопје

Спортски центар „Јане Сандански“ — повеќенаменски спортски центар за ракомет и кошарка, кој се наоѓа во Општина Аеродром. Спортскиот центар Јане Сандански претставувa повеќефункционален спортски центар во Република Македонија и е втор по капацитет во Република Македонија. Спортскиот центар се состои од голема (6.000) и мала сала со капацитет од 1.000 посетители. Големата сала (Спортска арена) има сместивост од 6.000 посетители и е направена според стандардите за одигрување на сите кошаркарски и ракометни натпревари.